ગુજરાત માટે આ ચારે બેટ્સમેને ગત વર્ષે ૩૦૦થી વધુ રન બનાવ્યા હતા. મધ્યમ ક્રમમાં શાનદાર ફોર્મમાં રમી રહેલો દિનેશ કાર્તિક અને ઇશાન કિશન છે, જ્યારે જેમ્સ ફોકનર જેવો બિગ હિટર ડેથ ઓવર્સમાં પોતાની ઉપયોગિતા સાબિત કરી ચૂક્યો છે. ડ્વેન બ્રાવો અને રવીન્દ્ર જાડેજા સંપૂર્ણપણે ફિટ થયા બાદ જ આ વર્ષે રમવાના છે. ઓસ્ટ્રેલિયા સામેની ટેસ્ટ શ્રેણીમાં બેટ અને બોલથી શાનદાર પ્રદર્શન કરનારા જાડેજા અંગે લાયન્સના બ્રેડ હોજ પણ કહી ચૂક્યો છે કે તેની ગેરહાજરી અન્ય કોઈ ખેલાડી ભરપાઈ કરી શકે નહીં. નિશ્ચિત રીતે આજની મેચમાં કેકેઆર સામે જાડેજાની ગેરહાજરી લાયન્સને વર્તાશે જ.